Karin magna

Karin Magana 
Karin Magana,dabara ce ta dunkule magana mai yawa a cikin zance ko 'yankalmomi kadan, cikin hikima. Karin magana, yawanci yana zuwa ne da bari biyu: bari na farko, yana yin jimlataccen bayani ko furuci na wata manufa, bari na biyu kuwa, yana yin kari ko sharhi, a kan abin da bari na farko ya fada. Missali: 
  Bari na farko: Garin dadi na nesa,
  Bari na biyu:  Ungulu ta leka masai.
A nan, za muga cewa, "garin dadi na nesa," yana yin furuci mai faffadar manufa, "Ungulu ta leka masai" kuwa, yana yin karin bayani ne; ko yana fassara abin da aka fada a bari na farko.Dangambo, Abdulkadir (2008). Rabe-raben Adabin Hausa. Kano: K.D.G Publishers, shafi na 67.

Karin magana, wani muhimmin nau’i ne na adabin baka na Hausa da ke ƙunshe da gajerun kalmomi masu zurfin ma’ana. Hausawa na amfani da karin magana wajen ƙarfafa magana, faɗakarwa, gargaɗi ko bayyana hikima a taƙaice. Karin magana na taimakawa wajen isar da saƙo cikin hikima ba tare da dogon bayani ba.Dangambo, Abdulkadir (2008). Rabe-raben Adabin Hausa. Kano: K.D.G Publishers, shafi na 67.

Karin Magna wani dunkulallen zance mai dauke faffadar ma'ana. Karin magana yana zuwa da shashi biyu ne. Sahe na faro ne tushen maganar, amma sashi na biyu na yin karin bayani ne akan sashi na farko. wasu lokuta, idan aka bayyana sashin farko ya wadatar. Musaman idan abokin maganar yana gane inda aka dosa cikin hanzari. Idan aka duba a sashin missalai za a kara fahimta.

 Misalan Karin Magana 
Wasu karin magana a adabin baka na Hausa sun haɗa da:

 Komai nisan jifa, kasa zai fado."

 Kowa da kiwon da ya karbai, makwabcin mai akuya ya sai Kura."

 “Komai nisan jifa, ƙasa zai faɗo.”
 Ma’anarsa ita ce kowane aiki yana da sakamako.

 "Garin dadi na nesa, angulu ta leka masai."
 nuna wata ni'ima da bata a kusa.

 Ban sa a ka ba, injin barawon tagiya."

 Ba a san maci tuwo ba, sai miya ta kare."

 In gani a kasa, wai an ce ana biki a gidan su kare."

 “Idan ka ga gemun ɗan uwanka na ci da wuta, ka jika naka da ruwa.”
 Gargadi ne ga mutum ya yi hankali da abin da ke faruwa ga wasu.<ref>Dangambo (2008), shafi na 67-68.</ref

 Muhimmancin Karin Magana 
Karin magana na da muhimmanci sosai wajen bunƙasa harshe da al’adun Hausawa. Tana taimakawa wajen adana hikima da basira da aka gada tun daga tsofaffi zuwa matasa. Haka kuma, karin magana na taka rawa wajen koyarwa a makarantu da kuma nazarin adabin Hausa a jami’o’i.

 Siffofin Karin Magana 
Karin magana na da wasu siffofi da ke bambanta ta da sauran nau’o’in adabin baka, daga cikinsu akwai:
 Gajeriyar magana mai zurfin ma’ana
 Tana zuwa ne da sashi biyu a cikin jimla 
 Amfani da misalai ko alamu
 Ƙunsar hikima ko darasi
 Ana amfani da ita wajen ƙarfafa magana
 Yawanci tana buƙatar fahimta kafin a gane ma’anartaDangambo (2008), shafi na 51.

 Ayyukan Karin Magana 
A al’ummar Hausa, karin magana na taka rawa ta hanyoyi da dama, daga cikinsu akwai:
 Faɗakar da al’umma kan halaye nagari da marasa kyau
 Koyar da tarbiyya da ladabi
 Ƙarfafa hujja a magana
 Bayyana tunani cikin hikima
 Adana al’adu da harshen Hausa